দলকে দুহাত ভরে সব কিছু উজাড় করে দিলেও এই কালো মানিক নিজের জীবন শুরু করেছেন একদম নিঃস্ব হাতে। তার বাবা এতটাই দরিদ্র ছিলেন যে চলার মতো কোনো টাকা থাকত না তাদের। তাই ধারে-বাকিতে পাশের বেকারির দোকান থেকে রুটি এনে খেতেন তারা। সে প্রসঙ্গে লুকাকু বলেন, ‘রাস্তার পাশের বেকারি থেকে আমার মা ধারে রুটি নিয়ে আসত। দোকানদার আমাকে ও আমার ছোট ভাইকে চিনত। তাই সে ধারে দিতে দ্বিধা করত না। সোমবার ধারে এনে শুক্রবার টাকা পরিশোধ করে দিত। আমি জানি, আমাদের কতটা সংগ্রাম করতে হয়েছে। কিন্তু যখন আমার মা দুধের সঙ্গে পানি মিশিয়ে আমাদের খেতে দিত, তখন সবকিছু মনে হয় শেষ হয়ে যেত। আপনি বুঝতে পারছেন, আমি কী বলছি? আমাদের সপ্তাহে সাত দিন খাওয়ার মতো পর্যাপ্ত দুধ থাকত না। এমনই ছিল আমি ও আমার পরিবারের জীবন।’